Diari Oficial de la Generalitat Valenciana


Sumari del DOGV 3415, del 19-01-1999 (1999/282)

Informació pública del Programa d'Actuació Integrada l'àmbit del qual comprén els sectors del sòl urbanitzable no programat números 1 i 2, Molí d'Animeta, del Pla General d'Ordenació Urbana de Quart de Poblet.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/282


Organisme emissor
:   Actividades Industriales Quart, SL

Tipus de document
:   Anunci

Informació pública del Programa d'Actuació Integrada l'àmbit del qual comprén els sectors del sòl urbanitzable no programat números 1 i 2, Molí d'Animeta, del Pla General d'Ordenació Urbana de Quart de Poblet. [1999/Q282]
  
La mercantil Actividades Industriales Quart, SL, que té el domicili a Gandia, passeig de Neptú, número 98, amb el codi d'identificació fiscal número B-96785787, mitjançant aquest anunci fa saber a totes les possibles persones interessades o afectades que:
  
Primer
  
Que ha formulat una alternativa tècnica de programa d'actuació integrada, l'àmbit de la qual comprén els sectors del sòl urbanitzable no programat números 1 i 2, Molí d'Animeta, del Pla General d'Ordenació Urbana de Quart de Poblet. Aquesta alternativa tècnica està acompanyada de pla parcial, homologació sectorial modificativa, programa d'actuació integrada i projecte d'urbanització.
  
Segon
  
L'objecte del programa és urbanitzar la totalitat de l'àmbit comprés pels sectors 1 i 2, Molí d'Animeta, esmentats, i integrar-los a les xarxes d'infraestructures, comunicacions i serveis públics existents, a més a més de cedir a l'Ajuntament de Quart de Poblet el sòl destinat a usos dotacionals públics i l'aprofitament que li corresponga d'acord amb la legislació vigent.
  
Tercer
  
L'alternativa tècnica i els documents de planejament van ser dipositats a l'Ajuntament de Quart de Poblet el dia 31 de desembre de 1998. Així mateix, l'alternativa i els documents s'han protocol·litzat a la notaria de Carmen Moroder, situada a l'avinguda de Sant Onofre, número 59, 2, de Quart de Poblet.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria esmentada, en horari d'oficina, per a obtindre una còpia de l'acta de protocol·lització dels documents indicats o sol·licitar que aquesta se li exhibisca. Així mateix, es fa constar la possibilitat de consultar a l'Ajuntament de Quart de Poblet les actuacions derivades de la documentació dipositada en aquest i de presentar-hi tant al·legacions com alternatives que pretenguen competir amb l'exposada al públic actualment, així com proposicions juridicoeconòmiques per a executar qualsevol de les alternatives. Les proposicions juridicoeconòmiques s'hauran de presentar durant els cinc dies següents al venciment del termini de 20 dies indicat abans.
  
Cinqué
  
Igualment, es publica aquest anunci a l'efecte de notificació per a les persones desconegudes, d'acord amb el que s'estableix en l'article 59.4 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.
  
Sisé
  
Aquest anunci dóna compliment al que disposa l'article 48.1.c de la Llei Reguladora de l'Activitat Urbanística.